****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-5/2024

29.11.2024.године

В Л А С О Т И Н Ц Е

На основу члана 32.став 1. тачке 3. и 13. Закона о локалној самоуправи ("Сл. гласник РС" бр. 129/2007, 83/2014 -др.закон, 101/2016-др.закон, 47/2018 и 111/2021), члана 7. и члана 11. – 18. Закона о финансирању локалне самоуправе ("Сл.гласник РС" бр.62/2006, 47/2011, 93/2012, 83/2016, 104/2016 - други закон, 95/2018 - други закон и 111/2021 - други закон. Види: Усклађене наjвише износе - 99/2013,  125/2014,  95/2015,  91/2016, 96/2017, 89/2018, 86/2019, 126/2020, 99/2021, 124/2022, 97/2023 и 85/2024), члана 25.Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др.закон,103/2015, 99/2016, 113/2017,95/2018,31/2019,72/2019, 149/2020, 118/2021, 138/2022 и 92/2023) и члана 40.став 1.тачка 3.Статута општине Власотинце ("Службени гласник града Лесковца“ бр.6/2019), Скупштина општине Власотинце, на седници од **29.11.2024.године** донела је,

**О Д Л У К У**

**О ЛОКАЛНИМ КОМУНАЛНИМ ТАКСАМА ЗА 2025.ГОДИНУ**

**Члан 1.**

 Овом одлуком уводе се локалне комуналне таксе за коришћење права, предмета и услуга на територијиопштинеВласотинце и утврђују обвезници, висина, рокови и начин плаћања локалне комуналне таксе.

**Члан 2.**

Комунална такса плаћа се за:

1. истицање фирме на пословном простору;
2. држање моторних друмских и прикључних возила, осим пољопривредних возила и машина;
3. држање средстава за игру (''забавне игре'').

**Члан 3.**

Обвезник локалне комуналне таксе је корисник права, предмета и услуга за чије је коришћење прописано плаћање локалних комуналних такси.

**Члан 4.**

Висина локалне комуналне таксе зависи од врсте делатности, величине правног лица у смислу закона којим се уређује рачуноводство, делова територије, односно зоне у којима се налазе објекти, предмети или врше услуге за које се плаћа комунална такса.

**Члан 5.**

 Износи таксе прописују се тарифом локалних комуналних такси.

Тарифа локалних комуналних такси садржи 3(три**)** тарифна броја и саставни је део ове Одлуке.

**Члан 6.**

Зоне, као делови територије општине Власотинце, у којима се налазе објекти, површине, односно предмети или врше услуге, а на основу којих се утврђује висина локалне комуналне таксе из члана 2. став 1. тачка 1., 2. и 3. ове Одлуке, одређене су Одлуком о одређивању зона и најопремљенијих зона на територији општине Власотинце („Службени гласник града Лесковца“ бр. 24/2014).

**Члан 7.**

Таксена обавеза настаје даном почетка коришћења права, предмета или услуга за чије коришћење је прописано плаћање локалне комуналне таксе.

Таксена обавеза траје док траје коришћење права, предмета или услуга.

**Члан 8.**

Обвезник локалне комуналне таксе дужан је да, за коришћење права, предмета или услуга за чије коришћење је прописано плаћање локалне комуналне таксеиз члана 2. став 1. тачке 1. ове Одлуке, поднесе пријаву за утврђивање обавезе по основу комуналне таксе у електронском облику, преко портала Јединственог информационог система локалних пореских администрација, у року од 10 дана од дана почетка обављања делатности.

Обвезник локалне комуналне таксе из члана 2. став 1. тачка 1. ове Одлуке, који већ обавља пословну делатност, дужан је да поднесе пријаву за утврђивање локалне комуналне таксе на начин предвиђен у ставу 1. овог члана,у року од 15 дана након истека рока,који је законом који се уређује рачуноводство предвиђен за достављање годишњег рачуна Агенцији за привредне регистре.

Обвезник комуналне таксе из члана 2. став 1. тачка 3. ове Одлуке, дужан је да поднесе пријаву за утврђивање локалне комуналне таксе на начин предвиђен у ставу 1. овог члана, у року од 10 дана од добијања одобрења од надлежног одељења Општинске управе општине Власотинце.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави на начин предвиђен у ставу 1. овог члана у року од 30 дана од дана настале промене.

Уколико обвезник локалне комуналне таксе не поднесе пријаву у року и на начин прописан овом Одлуком, обавеза се утврђује по службеној дужности.

**Члан 9.**

Локалне комуналне таксе из члана 2. став 1. ове Одлуке утврђују се :

- у годишњем износу за локалне комуналне таксе из тачке 1. и 2;

- у дневном износу за локалне комуналне таксе из тачке 3.

**Члан 10.**

 Наплату и контролу локалних комуналних такси, одређених овом Одлуком, врши Одељење за буџет, финансије, локалну пореску администрацију и друштвене делатности, Одсек за локалну пореску администрацију.

 Обвезник је дужан да до доспећа обавезе по решењу о утврђивању комуналне таксе за текућу годину, плаћа месечне аконтације у висини обавезе за последњи месец године која претходи години за коју се утврђује комунална такса.

 Разлику између комуналне таксе утврђене решењем за текућу годину и аконтационо плаћеног износа таксе, обвезник је дужан да плати у року од 15 дана од дана достављања решења о утврђивању комуналне таксе за текућу годину.

**Члан 11.**

Приходи остварени од наплате локалне комуналне таксе, које су прописане овом одлуком, су изворни приходи општине Власотинце и припадају буџету општине Власотинце. Уплата прихода из става 1. овог члана врши се на одговарајуће уплатне рачунекод Управе за трезор Републике Србије, који су прописани актима којима се уређује буџетски систем.

**Члан 12.**

Локалне комуналне таксе не плаћају се за коришћење права, предмета и услуга од стране државних органа и организација, органа и организација општине Власотинце и предузећа и установа према којима општина Власотинце врши права оснивача.

**Члан 13.**

У погледу начина утврђивања локалне комуналне таксе, начина и рокова плаћања, камате, наплате, принудне наплате, контроле, поступка по правним средствима и наплате таксене обавезе и осталог што није посебно уређено овом одлуком, примењују се одредбе Закона о пореском поступку и пореској администрацији и Закона о финансирању локалне самоуправе.

**Члан 14.**

Таксени обвезник, који не поднесе пријаву у роковима прописаним чланом 8. ове Одлуке или без одобрења користи права, предмете и услуге на територијиопштинеВласотинце, казниће се за прекршај и то:

* физичко лице и одговорно лице у правном лицу – новчаномказном у износу од 15.000,00 динара,
* предузетник – новчаномказном у износу од 50.000,00 динара,
* правно лице – новчаномказном у износу од 130.000,00 динара.

**Члан 15.**

Ову одлуку објавити у „Службеном гласнику града Лесковца“ и на интернет страници општине Власотинце.

**Члан 16.**

Ова Одлука ступа на снагу осмог дана од дана објављивања у „Службеном гласнику града Лесковца“, а примењиваће се од 1.јануара 2025.године.

Почетком примене ове одлуке престаје да важи Одлука о локалним комуналним таксама за 2024.годину („Службени гласник Града Лесковца“, број 36/2023).

**СКУПШТИНА ОПШТИНА ВЛАСОТИНЦЕ, дана 29.11.2024. године, 01 број 06-108-5/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

**СЕКРЕТАР СКУПШТИНЕ**

 **Ивана Станојевић**

**ТАРИФА ЛОКАЛНИХ КОМУНАЛНИХ ТАКСИ**

***Тарифни број 1***

**Локална комунална такса за истицање фирме на пословном простору** утврђује се на годишњем нивоу према разврставању правног лица и предузетника у смислу закона којим се уређује рачуноводство, према регистрованој делатности обвезника код Агенције за привредне регистре или другим делатностима које обвезник обавља, годишњег прихода по завршном рачуну за 2024. годину и према зонама у којима се објекат налази и то :

|  |  |  |  |  |  |  |
| --- | --- | --- | --- | --- | --- | --- |
| ОБВЕЗНИЦИ | Прва зона (најопремље-нија) | Друга зона | Трећа зона | Четврта зона | Пета зона | Шеста зона |
| Обвезници који обављају регистроване делатности са оствареним годишњим приходом преко 100.000.000 динара | 921.670,00 | 921.670,00 | 921.670,00 | 921.670,00 | 921.670,00 | 921.670,00 |
| Обвезници који обављају регистроване делатности са оствареним годишњим приходом од 50.000.001 до 100.000.000 динара  | 276.501,00 | 276.501,00 | 276.501,00 | 276.501,00 | 276.501,00 | 276.501,00 |
| Обвезници који обављају регистроване делатности са оствареним годишњим приходом до 50.000.000 динара | 184.334,00 | 184.334,00 | 184.334,00 | 184.334,00 | 184.334,00 | 184.334,00 |
| Велика правна лица | 276.501,00 | 276.501,00 | 276.501,00 | 276.501,00 | 276.501,00 | 276.501,00 |
| Средња, мала, микро правна лица и предузетници са приходом преко 50.000.000,00 | 184.334,00 | 184.334,00 | 184.334,00 | 184.334,00 | 184.334,00 | 184.334,00 |

1. Регистроване делатности су:
* 23.51 – производња цемента,
* 35.11 – производња електричне енергије,
* 35.12 – пренос електричне енергије,
* 35.13 – дистрибуција електричне енергије,
* 35.14 – трговина електричном енергијом,
* 46.39 – неспецијализована трговина на велико храном, пићима и дуваном,
* 46.71 – трговина на велико чврстим, течним и гасовитим горивима и сл. производима,
* 47.30 – трговина на мало моторним горивима у специјализованим продавницама,
* 53.10 – поштанске активности јавног сервиса,
* 53.20 – поштанске активности комерцијалног сервиса,
* 61.20 – бежичне телекомуникације,
* 61.90 – остале телекомуникационе делатности,
* 64.19 – остало монетарно посредовање,
* 65.11 – животно осигурање,
* 65.12 – неживотно осигурање,
* 92.00 – коцкање и клађење,
* 93.29 – остале забавне и рекреативне делатности – дискотеке и ноћни барови,

а које су на основу класификације делатности сврстане у гране и групе, као и све друге делатности које фирма обавља, а чији истакнути назив или име упућује на то да правно или физичко лице обавља неку од напред наведених делатности, без обзира за коју је делатност регистрован (у даљем тексту: „регистроване делатности“);

1. Фирма, у смислу ове Одлуке, јесте сваки истакнути назив или име које упућује на то да правно или физичко лице обавља одређену делатност;
2. Ако се на једном пословном објекту налази више истакнутих фирми истог обвезника такса се плаћа само за једну фирму;
3. Локална комунална за истицање фирме на пословном простору плаћа се за седиште, представништво или пословну јединицу правног лица и предузетника на територији општине Власотинце;
4. Локалну комуналну таксу по овом тарифном броју решењем утврђује и наплаћује, у име и за рачун општине, Одељење за буџет, финансије, локалну пореску администрацију и друштвене делатности, Одсек за локалну пореску администрацију;
5. Локална комунална такса за истицање фирме на пословном простору утврђује се у годишњем износу, а плаћа се месечно у року од 15 дана по истеку месеца за претходни месец.До доношења решења о утврђивању таксе за текућу годину, такса се плаћа аконтационо у висини обавезе за последњи месец у години која претходи години за коју се утврђује таксена обавеза.

НАПОМЕНА:

1. Предузетници и правна лица која су према закону којим се уређује рачуноводство разврстана у мала правна лица (осим предузетника и правних лица која обављају „регистроване делатности“), а имају годишњи приход до 50.000.000 динара, не плаћају локалну комуналну таксу за истицање фирме на пословном простору;
2. Правна лица која су према закону којим се уређује рачуноводство разврстана у мала и средња правна лица, као и предузетници који имају годишњи приход преко 50.000.000 динара (осим предузетника и правних лица која обављају „регистроване делатности“), локалну комуналну таксу за истицање фирме на пословном простору плаћају на годишњем нивоу највише до једне просечне зараде;
3. Правна лица која су према закону којим се уређује рачуноводство разврстана у велика правна лица(осим предузетника и правних лица која обављају „регистроване делатности“), локалну комуналну таксу за истицање фирме на пословном простору плаћају на годишњем нивоу највише до три просечне зараде;
4. Правна лица која су према закону којим се уређује рачуноводство разврстана у велика, средња и мала правна лица и предузетници који обављају „регистроване делатности“,а остваре годишњи приход већи од 100.000.000 динара, локалну комуналну таксу за истицање фирме на пословном простору плаћају на годишњем нивоу највише до десет просечних зарада;
5. Правна лица која су према закону којим се уређује рачуноводство разврстана у велика, средња и мала правна лица и предузетници који обављају „регистроване делатности“, а остваре годишњи приход у износу од 50.000.001 до 100.000.000 динара, локалну комуналну таксу за истицање фирме на пословном простору плаћају на годишњем нивоу највише до три просече зараде;
6. Правна лица која су према закону којим се уређује рачуноводство разврстана у велика, средња и мала правна лица и предузетници који обављају „регистроване делатности“, а остваре годишњи приход у износу до 50.000.000 динара, локалну комуналну таксу за истицање фирме на пословном простору плаћају на годишњем нивоу највише до две просечне зараде;
7. Под просечном зарадом, сматра се просечна бруто зарада по запосленом остварена на територији општине Власотинце у периоду јануар – августгодине која претходи години за коју се утврђује локална комунална такса за истицање фирме, према подацима републичког органа надлежног за послове статистике.

Промене у току године од значаја за висину обавезе на име локалне комуналне таксе за истицање фирме на пословном простору не утичу на утврђену пореску обавезу за ту годину.

***Тарифни број 2.***

**Локална комунална такса за држање моторних – друмскихи прикључних возила**, осим пољопривредних возила и машина, која се плаћа приликом регистрације возила, утврђује се у следећим највишим износима:

|  |  |
| --- | --- |
|   | Усклађени износ у динарима до: |
| 1) за теретна возила |   |
| - за камионе до 2 т носивости | 2.460 |
| - за камионе од 2 т до 5 т носивости | 3.280 |
| - за камионе од 5 т до 12 т носивости | 5.720 |
| - за камионе преко 12 т носивости | 8.170 |
| 2) за теретне и радне приколице (за путничке аутомобиле)  | 810 |
| 3) за путничка возила |  |
| - до 1.150 цм3 | 810 |
| - преко 1.150 цм3 до 1.300 цм3 | 1.620 |
| - преко 1.300 цм3 до 1.600 цм3 | 2.450 |
| - преко 1.600 цм3 до 2.000 цм3 | 3.280 |
| - преко 2.000 цм3 до 3.000 цм3 | 4.940 |
| - преко 3.000 цм3 | 8.170 |
| 4) замотоцикле |   |
| - до 125 цм3 | 660 |
| - преко 125 цм3 до 250 цм3 | 970 |
| - преко 250 цм3 до 500 цм3 | 1.620 |
| - преко 500 цм3 до 1.200 цм3 | 1.990 |
| - преко 1.200 цм3 | 2.450 |
| 5) за аутобусе и комби бусеве по регистрованом седишту | 70 |
| 6) за прикључна возила: теретне приколице, полуприколице и специјалне теретне приколице за превоз одређених врста терета |  |
| - 1 т носивости | 670 |
| - од 1 т до 5 т носивости | 1.140 |
| - од 5 т до 10 т носивости | 1.550 |
| - од 10 т до 12 т носивости | 2.150 |
| - носивости преко 12 т  | 3.280 |
| 7) за вучна возила (тегљаче)  |  |
| - чија је снага мотора до 66 киловата | 2.450 |
| - чија је снага мотора од 66 до 96 киловата | 3.280 |
| - чија је снага мотора од 96 до 132 киловата | 4.130 |
| - чија је снага мотора од 132 до 177 киловата | 4.940 |
| - чија је снага мотора преко 177 киловата | 6.560 |
| 8) за радна возила, специјална адаптиран возила за превоз реквизита за путујуће забаве, радње и атестирана специјализована возила за превоз пчела | 1.620 |

НАПОМЕНА:

1. Локалну комуналну таксу за држање моторних друмских и прикључних возила, осим пољопривредних возила и машина, не плаћају државни органи и органи локалне самоуправе, организације и установе и јавна предузећа за специјална возила, која су у непосредној функцији обављања комуналне делатности.
2. У специјална возила спадају следећа друмска возила: хладњаче, цистерне, покретне ауто радионице, ауто дизалице, возила за одвоз смећа и чишћење улица и возила за превоз посмртних остатака.

3) Локалну комуналну таксу из овог тарифног броја не плаћају:

-особа са инвалидитетом са 80 или више процената телесног оштећења, на једно возило које се на њено име прво региструје у једној календарској години, уз доказе о испуњењу прописаних услова;

-особа са инвалидитетом код којих постоји телесно оштећење које има за последицунеспособност доњих екстремитета ногу од 60 или више процената, на једно возило које се на њено име прво региструје у једној календарској години, уз доказе о испуњењу прописаних услова;

-законски заступници вишеструко ометенедеце која су у отвореној заштити, односно о којимародитељи непосредно брину –наједно возило које се на њихово име, односно име једног од њих, прво региструје у једној календарској години, уз доказе о испуњењу прописаних услова.

Доказе о испуњењу прописаних услова за остваривање права издају надлежни органи, за годину у којој се врши регистрација.Ако физичко лице по више основа имaправо на пореско ослобођење, то право остварује на једно путничко возилокоје се на име тог лица, уз доказе о испуњењу услова, прво региструје у једној календарској години.

Комуналнатаксапоовомтарифномбројуплаћасеприликомрегистрацијевозилана подрачун 840-714513843-04 - Комунална такса за држање моторних друмских и прикључних возила, осим пољопривредних возила и машина.

***Тарифни број 3.***

 **Локална комунална такса за држање средстава за игру** (''забавне игре'') утврђује се за свако средство дневно, и то:

|  |  |
| --- | --- |
| З О Н А | ИЗНОС У ДИН. |
| I зона | 30 |
| II зона | 25 |
| III зона | 20 |
| IV, V и VI зона | 15 |

НАПОМЕНА:

1. Обвезник локалне комуналне таксе за држање средстава за игру (''забавне игре'') је физичко лице, предузетник или правно лице које држи средства и апарате за забавне игре на рачунарима, симулаторима, видео аутоматима, флиперима, билијар, пикадо, стони фудбал и сл.;
2. Таксени обвезник је дужан да пријави средства и апарате за забавне игреОдељењуза буџет, финансије, локалну пореску администрацију и друштвене делатностиопштине Власотинце. Пријава садржи:
* за правна лица: назив обвезника, адресу седишта, порески идентификациони број (ПИБ), матични број и текући рачун, адресу места држања апарата, врсту, марку, тип и серијски број апарата и датум почетка обављања делатности;
* за предузетнике: назив радње, име и презиме предузетника, адресу седишта, порески идентификациони број (ПИБ), матични број и текући рачун, адресу места држања апарата, врсту, марку, тип и серијски број апарата и датум почетка обављања делатности.
1. Локалну комуналну таксу из овог тарифног броја решењем утврђује и наплаћује одељење надлежно за утврђивање, наплату и контролу изворних прихода локалне самоуправе након подношења пријавеиз претходне тачке.

Одобрење за држање средстава за игру надлежни орган издаје на период из захтева, најдуже од 1. јануара до 31. децембра за годину за коју се издаје одобрење.

Обвезници локалне комуналне таксе из овог тарифног броја, решењем утврђену таксену обавезу плаћају у року од 15 дана од дана пријема решења о утврђивању комуналне таксе по овом тарифном броју.

Обвезници локалне комуналне таксе из овог тарифног броја дужни су да приликом подношења захтева за издавање одобрења за држање средстава за игру, доставе уверење надлежног одељења о измиреним обавезама по основу јавних прихода које администрира општина Власотинце.